Viiksinselkä

Viiksinselkä () on Vuoksen vesistön Pielisen reitin latvoilla oleva keskikokoinen järvi. Järvi sijaitsee Suomen ja Venäjän rajalla. Suomen puoleinen osa kuuluu Ilomantsin kuntaan ja Venäjän puoleinen osa Loimolan kuntaan. Ennen 1940-luvun Suomen alueluovutuksia järvi kuului kokonaan Suomelle ja silloin se kuului lähes kokonaan Ilomantsiin, vain eteläisin kärki kuului Korpiselän kuntaan. 

Viiksinselän Venäjän puoliseen osaan laskee etelästä Volgajoki ja idästä Tolvajärven laskujoki Tolvajoki. Viiksinselän pinta on 145 metriä meren pinnan yläpuolella. Ostronsaari jakaa järven osiin, joita ovat muun muassa Melaselänjärvi, Mutalahdenselkä ja Kohtikankaanselkä Suomen puolella sekä Hiidenselkä Venäjän puolella. Viiksinselkä laskee Niemenjokea pitkin pohjoiseen Haapojärveen.

Suomen puolella järven eteläpäässä on Mutalahden kylä ja pohjoispäässä Nehvonniemen kylä. Venäjän puoleiset rannat ovat nykyisin asumattomia, mutta Suomelle kuuluessaan järven etelärannikolla Korpiselän kunnan puolella oli Karalin ja Tšikin kylät sekä Ilomantsin puolella Melaselkä.

Lähteet

Aiheesta muualla 
 Ympäristökeskuksen kuvaajia Viiksinselästä

Koitajoen valuma-alue
Ilomantsin järvet
Karjalan tasavallan järvet
Korpiselän järvet
Suomen ja Venäjän raja
Suojärven piiri
Pielisen reitin valuma-alue